ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
COM(93) 683 τελικό 
Βρυξέλλες, 21 Δεκεμβρίου 1993 
Πρόταση 
ΚΑΝΟΝΙΣΜΟΥ (ΕΚ, Ευρατόμ) ΤΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΟΚ, Ευρατόμ) αριθ. 1552/89, 
για την εφαρμογή της απόφασης 88/376/ΕΟΚ, Ευρατόμ, 
σχετικά με το σύστημα των ιδίων πόρων των Κοινοτήτων 
Πρόταση 
ΚΑΝΟΝΙΣΜΟΥ (ΕΚΑΧ, ΕΚ, Ευρατόμ) ΤΟΥ ΣΥΜΒΟΥΛΙΟΥ 
για την τροποποίηση του Δημοσιονομικού Κανονισμού, της 
21ης Δεκεμβρίου 1977, που εφαρμόζεται στον γενικό 
προϋπολογισμό των Ευρωπαϊκών Κοινοτήτων 
(υποβληθείσες από την Επιτροπή) 
- J. -
ΑΙΤΙΟΛΟΓΙΚΗ ΕΚΘΕΣΗ 
Η παρούσα πρόταση έχει ως αντικείμενο την επίσημη παρουσίαση μιας 
εναλλακτικής λύσης ως προς την πρόταση της Επιτροπής της 
14ης Σεπτεμβρίου 1993 (έγγρ. COM (93) 437 τελικό). 
Ο στόχος παραμένει ο ίδιος. Πρόκειται δε για την εξασφάλιση του ότι, από 
τη στιγμή που τηρείται κατά την πραγματοποίηση των κοινοτικών δαπανών το 
ανώτατο όριο που καθορίζει η Επιτροπή, από έτος σε έτος, για τους ίδιους 
πόρους, τα ενεργΌπονσύμενα χρηματοδοτικά μέσα θα μπορούν να διατίθενται 
εξ ολοκλήρου για τη χρηματοδότηση των κοινοτικών πολιτικών. 
Αντίθετα δε με την αρχική πρόταση, η προτεινόμενη τώρα κανονιστική και 
δημοσιονομική διαδικασία θα μπορούσε να αποφύγει, μέσω της κατάργησης 
τους, την εγγραφή στις δαπάνες του προϋπολογισμού των αρνητικών 
υπολοίπων των ιδίων πόρων που συνδέονται με τα σφάλματα πρόβλεψης 
σχετικά με τη δομή των ιδίων πόρων. Ετσι, το ζήτημα του ενδεχόμενου 
καταλογισμού τους εντός του ανωτάτου ορίου των ιδίων πόρων θα παρέμενε 
άνευ αντικειμένου. Το δε Συμβούλιο, για να ανταποκριθεί στην υποχρέωση 
που ανέλαβε απέναντι στο Κοινοβούλιο κατά τη σύναψη της διοργανικής 
συμφωνίας, θα πρέπει να εγκρίνει τον προτεινόμενο κανονισμό πριν από την 
έναρξη της διαδικασίας για το 1995. 
Ι. Με τη σύσταση της 9ης Ιουνίου 1993 (έγγρ. SEC(93) 851 τελικό), η 
Επιτροπή εφιστούσε την προσοχή του Συμβουλίου και του Κοινοβουλίου 
στο πρόβλημα της διαπλοκής της μείωσης της φορολογικής αξίας, η 
οποία προέκυψε από την οικονομική ύφεση της περιόδου 1992-1993, με 
το ανώτατο όριο των ιδίων πόρων. 
Η μείωση της φορολογικής αξίας είναι το αποτέλεσμα της χαμηλότερης 
απόδοσης των παραδοσιακών ιδίων πόρων σε σχέση με τις εγγραφόμενες 
στον προϋπολογισμό προβλέψεις καθώς και από τη μείωση της βάσης 
ΦΠΑ και ΑΕΠ. Η μείωση αυτή επηρεάζει σε μια πρώτη φάση 
τα ταμειακά διαθέσιμα και οδηγεί, όσον αφορά τους πόρους ΦΠΑ και 
ΑΕΠ, σε επιστροφές προς τα κράτη μέλη. Στη συνέχεια, και για να 
είναι δυνατή η κάλυψη - με παράλληλη τήρηση της αρχής της 
δημοσιονομικής ισορροπίας - των δαπανών ενός οικονομικού έτους που 
ψηφίζονται και εκτελούνται, η εν λόγω μείωση εγγράφεται στις 
δαπάνες κατά το πρώτο ή το δεύτερο οικονομικό έτος που ακολουθεί, 
ανάλογα με την περίπτωση. 
Για το 1992, αυτή η μείωση της αξίας ανέρχεται σε 2 δισεκ. ECU 
περίπου, για δε το 1993 θα μπορούσε να είναι και διπλάσια. Τα ποσά 
αυτά θα πρέπει να εγγραφούν, σύμφωνα με το δημοσιονομικό 
κανονιστικό πλαίσιο, στους πρϋπολογισμούς 1993, 1994 και 1995. 
Για πρώτη φορά από το 1988, ο αρχικός προϋπολογισμός του 1994, και 
πιθανόν και εκείνος του 1995, θα καταρτισθούν στο ανώτατο όριο των 
ιδίων πόρων. Επειδή δε δεν υπάρχουν ρητές διατάξεις ως προς τον 
τρόπο εφαρμογής του ανωτάτου ορίου των ιδίων πόρων σε παρόμοιες 
καταστάσεις, η εγγραφή στις δαπάνες, μέσω ΔΣΠ, της μείωσης της 
φορολογικής αξίας προγενέστερων οικονομικών ετών θα μπορούσε να 
θεωρηθεί ότι πρέπει να καταλογίζεται εντός του ανωτάτου ορίου 
των ιδίων πόρων. Τούτο θα οδηγούσε σε αντίστοιχη μείωση των 
δαπανών που εγκρίνονται για τα οικονομικά έτη καταλογισμού, τη 
στιγμή που οι κοινοτικές δαπάνες καθ'αυτές θα είναι σαφώς 
κατώτερες του ανωτάτου ορίου των ιδίων πόρων 1992 και 1993. 
Η αρχική πρόταση της Επιτροπής αποσκοπούσε στην αποσαφήνιση του 
τρόπου εφαρμογής - στις ιδιάζουσες περιπτώσεις που δεν 
προβλέπονται ρητά από το ισχύον κανονιστικό πλαίσιο - της 
αντιμετώπισης των υπολοίπων προγενέστερων οικονομικών ετών σε 
σχέση με το ανώτατο όριο των ιδίων πόρων του οικονομικού έτους 
κατά τη διάρκεια του οποίου γίνεται ο καταλογισμός. 
Η προταθείσα αντιμετώπιση, σύμφωνα και με το πνεύμα της απόφασης 
περί ιδίων πόρων, συνίστατο σε μια συμμετρική και υπό όρους 
εξουδετέρωση: 
- Συμμετρική, κατά το ότι τα αρνητικά στοιχεία των υπολοίπων των 
προγενέστερων οικονομικών ετών έπρεπε να μπορούν να 
χρηματοδοτούνται, κατά τη διάρκεια του οικονομικού έτους κατά 
το οποίο εγγράφονται στον προϋπολογισμό, καθ'υπέρβαση του 
ανωτάτου ορίου των ιδίων πόρων του έτους αυτού. Αντίθετα δε, τα 
θετικά στοιχεία των υπολοίπων των προγενέστερων οικονομικών 
ετών δεν έπρεπε να μπορούν να χρησιμοποιούνται καθ'υπέρβαση του 
ανωτάτου ορίου των ιδίων πόρων του οικονομικού έτους κατά τη 
διάρκεια του οποίου εγγράφονται στον προϋπολογισμό. 
- Υπό όρους, κατά το ότι η εν λόγω εξουδετέρωση υπέκειτο στην εκ 
των υστέρων επαλήθευση των δημοσιονομικών δαπανών που 
πραγματοποιήθηκαν κατά το έτος αναφοράς καθ'υπέρβαση του 
πραγματικού ανωτάτου ορίου των ιδίων πόρων. 
II. Εκτοτε, τα δεδομένα του προβλήματος μετεβλήθησαν : 
- Η αρμόδια για τον προϋπολογισμό αρχή ακολούθησε τις προτάσεις 
της Επιτροπής που αποσκοπούσαν στη μερική εκ των προτέρων 
χρηματοδότηση κατά το 1993 της ήδη προσδιοριστής μείωσης της 
αξίας που αφορά τα οικονομικά έτη 1992 και 1993. Η λύση αυτή, 
συντηρητικού χαρακτήρα, παραμένει, ωστόσο, περιορισμένης 
εφαρμογής: Αφορά μόνο ένα μέρος της αναμενόμενης μείωσης και 
δεν θα μπορέσει να ισχύσει και για το 1994, ενώ απομένουν προς 
κάλυψη ακόμη 2 δισεκ. ECU. Και πράγματι, η μείωση του 
συντελεστή της κατ'όγκο αύξησης του ΑΕΠ βάσει του οποίου 
καταρτίσθηκε ο προϋπολογισμός του 1993 και οι νομισματικές 
αναπροσαρμογές του 1992 είχαν ως αποτέλεσμα τη σημαντική προς 
τα κάτω αναθεώρηση των φορολογικών βάσεων. Ομως, είναι γνωστό 
ότι το σύνολο των πιστώσεων πληρωμών που καθορίσθηκε στις 
συμφωνηθείσες στο Εδιμβούργο δημοσιονομικές προοπτικές θα 
φθάσει κατά το 1994 στο ανώτατο όριο των ιδίων πόρων, πράγμα 
που είναι πιθανό και για το 1995. Τούτο σημαίνει ότι τα 
διαθέσιμα των ετών αυτών δεν θα επιτρέψουν την κάλυψη των 
σημαντικών ελλειμμάτων του 1993. 
- Το Συμβούλιο απέρριψε την αρχική πρόταση της Επιτροπής, διότι 
θα συνεπάγετο τη δυνατότητα ψήφισης ενός προϋπολογισμού κατά 
προφανή υπέρβαση του ανωτάτου ορίου των ιδίων πόρων. Το 
ενδεχόμενο αυτό, αν και από νομική άποψη συμβατό με την απόφαση 
περί ιδίων πόρων, εθεωρήθη από ορισμένα κράτη μέλη απαράδεκτο 
από πολιτική άποψη. 
- Η Επιτροπή διερεύνησε μιαν εναλλακτική λύση, η οποία και 
εκτίθεται στη συνέχεια, έχοντας προκαλέσει το ενδιαφέρον τόσο 
του Συμβουλίου όσο και του Κοινοβουλίου. 
- 4 -
- Το Κοινοβούλιο ανέστειλε τη διαδικασία αποδοχής της διοργανικής 
συμφωνίας με τη ρητή αίρεση της εκ των προτέρων συμφωνίας με το 
Συμβούλιο σχετικά με την αντιμετώπιση των αρνητικών υπολοίπων 
που οφείλονται σε μείωση της φορολογικής αξίας και τα οποία 
θα πρέπει να εγγράφονται στον προϋπολογισμό κατά τρόπο που να 
μην παρεμποδίζει τη διαθεσιμότητα των ανωτάτων ορίων των 
δαπανών για τη χρηματοδότηση των συνήθων δαπανών. 
- Αφού έληξαν οι διαπραγματεύσεις για τη σύναψη της διοργανικής 
συμφωνίας, το Συμβούλιο ανεγνώρισε ότι πρέπει να καταβληθεί 
κάθε δυνατή προσπάθεια για να εξασφαλισθεί ότι τα προβλεπόμενα 
στΓς~ "^ηΐϊδσ'ίονομ ικέ"ς προοπτικές διαθέσιμα θα μπορούν να 
χρησιμοποιούνται για την κάλυψη των αναγκών χρηματοδότησης των 
δημοσιονομικών δαπανών της Κοινότητας, και τούτο με πλήρη 
τήρηση των ανωτάτων ορίων των ιδίων πόρων. Εδεσμεύθη δε να 
εξεύρει την κατάλληλη λύση του προβλήματος της αντιμετώπισης 
των υπολοίπων και επεσήμανε ότι αυτή τη στιγμή εξετάζεται σε 
βάθος μια πρόταση εναλλακτική ως προς την αρχική της Επιτροπής. 
- Το Κοινοβούλιο, στο ψήφισμα του για την έγκριση της διοργανικής 
συμφωνίας σχετικά με τη δημοσιονομική πειθαρχία και τη 
βελτίωση της διαδικασίας του προϋπολογισμού για την περίοδο 
1993/1999, ερμήνευσε τις διαβεβαιώσεις της Προεδρίας του 
Συμβουλίου κατά την έννοια ότι, από τη στιγμή που τηρείται το 
ανώτατο όριο των ιδίων πόρων, το Συμβούλιο εγγυάται ότι τα 
ανώτατα όρια των δαπανών των δημοσιονομικών προοπτικών 
παραμένουν εξ ολοκλήρου διαθέσιμα για τη χρηματοδότηση των 
συνήθων δαπανών. 
- Τέλος, το Κοινοβούλιο διαβεβαίωσε ότι θα φροντίσει για την 
τήρηση της δέσμευσης αυτής στα πλαίσια των διαδικασιών του 
προϋπολογισμού. 
III. Υπό τις συνθήκες αυτές, η Επιτροπή απεφάσισε να αποσύρει την 
αρχική της πρόταση και να προτείνει επίσημα την εναλλακτική 
πρόταση που διερευνήθηκε κατά το τελευταίο στάδιο των 
διαπραγματεύσεων της διοργανικής συμφωνίας. Η πρώτη πρόταση 
αποσκοπούσε στην εξουδετέρωση των υπολοίπων· η δεύτερη αναμένεται 
να οδηγήσει στην εξάλειψή τους, και τούτο κατά τρόπο τόσο 
συμμετρικό όσο και υπό όρους. 
θα πρόκειται, μετά την απόφαση εκτέλεσης ενός προϋπολογισμού και 
τον προσδιορισμό των βάσεων των πόρων ΦΠΑ και ΑΕΠ, για εκ νέου 
υπολογισμό και ανακατανομή της χρηματοδότησης του εκάστοτε 
προϋπολογισμού μεταξύ των κρατών μελών, με βάση όλες τις 
πραγματικές δαπάνες και έσοδα του έτους η, όπως αυτά προκύπτουν 
από τον λογαριασμό διαχείρισης και τις πραγματικές βάσεις ΦΠΑ και 
ΑΕΠ. 
Η συνεκτίμηση των στοιχείων αυτών αναμένεται να οδηγήσει σε 
επιστροφές προς τα κράτη μέλη ή σε καταβολές εκ μέρους των κρατών 
μελών με σκοπό τη διόρθωση των προκαταβολικών πληρωμών. Η 
διαδικασία αυτή αναμένεται να αποφεύγει την εμφάνιση υπολοίπων από 
τους ίδιους πόρους, πράγμα που παρατηρείται σήμερα. Τούτο 
αναμένεται να συμβαίνει τόσο για την αύξηση όσο και για τη μείωση 
της αξίας. 
Στην ειδική περίπτωση όπου θα προέκυπτε ότι η δαπάνη υπερέβη στην 
πράξη το αναθεωρημένο ανώτατο όριο των ιδίων πόρων, η εκ νέου 
χρηματοδότηση του προϋπολογισμού θα υπολογίζεται εντός του ορίου 
αυτού. Ως προς το ποσό της υπέρβασης του ανωτάτου ορίου, τούτο θα 
επιστρέφεται, κατ'αναλογία προς το ισχύον κανονιστικό πλαίσιο, στα 
κράτη μέλη. 
Η πρόταση βρίσκει την αιτιολόγηση της στις ιδιάζουσες συνθήκες της 
στιγμής. Μόνο με μια νομοθετική διάταξη θα επιτευχθεί η ταυτόχρονη 
τήρηση, κατά το 1995, των δημοσιονομικών προοπτικών του 
Εδιμβούργου, της διοργανικής συμφωνίας και της απόφασης περί ιδίων 
πόρων. 
Ωστόσο, το ενδιαφέρον που παρουσιάζει το προτεινόμενο σύστημα 
είναι μονιμότερο, δεδομένου ότι αποφεύγει τα τεχνητά "πηγαινέλα" 
των πόρων μεταξύ κρατών μελών και Κοινότητας. Και πράγματι, είναι 
παράδοξο το ότι, με το σημερινό σύστημα, τα κράτη μέλη οφείλουν, 
σε περίπτωση ευνοϊκής εξέλιξης της συγκυρίας, να καταβάλλουν τα 
υπόλοιπα των ιδίων πόρων παρελθόντων ετών, πράγμα που σημαίνει την 
εκ των προτέρων και χωρίς λόγο χρηματοδότηση ενός μέρους του 
προϋπολογισμού του επόμενου οικονομικού έτους. 
IV. Νέες διατάξεις προς εισαγωγή στη νομοθεσία περί ιδίων πόρων 
Η προτεινόμενη αντιμετώπιση δεν συνεπάγεται καμιά τροποποίηση του 
καθεστώτος των ιδίων πόρων και των τρόπων προσδιορισμού τους. 
α) Ο κανονισμός (ΕΟΚ, Ευρατόμ) αριθ. 1552/89 του Συμβουλίου, της 
29ης Μαΐου 1989, για την εφαρμογή της απόφασης 88/376/ΕΟΚ, 
Ευρατόμ, θα πρέπει, ωστόσο, να τροποποιηθεί για να συμπεριλάβει 
τους τρόπους εφαρμογής της προτεινόμενης λύσης, και τούτο ως 
εξής: 
1. Διατάξεις σχετικά με την εκ νέου χρηματοδότηση του 
προϋπολογισμού 
Η διάταξη σχετικά με τον υπολογισμό των υπολοίπων των 
πόρων ΦΠΑ και ΑΕΠ του προηγούμενου οικονομικού έτους θα 
πρέπει να αντικατασταθεί με διάταξη που να προβλέπει ότι 
η χρηματοδότηση του προϋπολογισμού του έτους αυτού θα 
υπολογίζεται εκ νέου τον επόμενο Νοέμβριο με βάση τις 
πραγματικές βάσεις των πόρων ΦΠΑ και ΑΕΠ και με γνώμονα 
την εκτέλεση όπως πράγματι προκύπτει από τον λογαριασμό 
διαχείρισης, συμπεριλαμβανόμενων και των διαφόρων άλλων 
πόρων. 
Η χρηματοδότηση θα υπολογίζεται εκ νέου εντός του 
ανωτάτου ορίου των ιδίων πόρων, δεδομένου ότι ενδεχόμενη 
υπέρβαση του ορίου αυτού θα επιστρέφεται στα κράτη μέλη. 
Η εκ νέου υπολογιζόμενη χρηματοδότηση θα ανακατανέμεται 
μεταξύ των κρατών μελών. 
- Για τον εκ νέου υπολογισμό της χρηματοδότησης θα 
χρησιμοποιούνται οι μέσες νομισματικές ισοτιμίες του 
αντίστοιχου οικονομικού έτους. 
Είναι ευνόητο ότι εναπόκειται στην αρμόδια για τον 
προϋπολογισμό αρχή να αποφασίσει, μετά από πρόταση της 
Επιτροπής, τη δομή υποδοχής στα πλαίσια του 
προϋπολογισμού του νέου συστήματος, σε αντικατάσταση της 
δομής που αντιστοιχεί στο ισχύον σήμερα σύστημα. 
- 6 -
2. Διατάξεις σχετικά με τις μεταγενέστερες αναπροσαρμογές των 
ιδίων πόρων 
Οι διορθώσεις των βάσεων ΦΠΑ και ΑΕΠ ενός δεδομένου 
οικονομικού έτους η, και μετά την πρώτη αναθεώρηση που 
πραγματοποιείται το έτος η+1, συνήθως δεν έχουν ιδιαίτερη 
σημασία και οδηγούν σε σχετικά χαμηλές αναπροσαρμογές των 
πόρων ΦΠΑ και ΑΕΠ. Η χρηματοδότηση ενός δεδομένου 
οικονομικού έτους θα υπολογίζεται εκ νέου μόνο μία φορά, 
και τούτο κατά τη διάρκεια του επόμενου έτους. Στη 
συν έ χ ε ια, οι αναπροσαρμογ έ ς : 
θα υπολογίζονται όπως στο ισχύον σύστημα, με εφαρμογή, 
ωστόσο, του ενιαίου συντελεστή ΦΠΑ και του συντελεστή 
χρησιμοποίησης του πόρου ΑΕΠ, όπως αυτοί θα προκύπτουν 
από τον εκ νέου υπολογισμό της χρηματοδότησης του 
προϋπολογισμού· 
θα αποτελούν, όπως και στο ισχύον σύστημα, πράξεις του 
οικονομικού έτους κατά τη διάρκεια του οποίου 
πραγματοποιούνται, οπότε θα υπεισέρχονται στον εκ νέου 
υπολογισμό της χρηματοδότησης του έτους αυτού, όταν 
έλθει η στιγμή. 
3. Διατάξεις σχετικά με την ειδική περίπτωση της ενδεχόμενης 
υπέρβασης του ανωτάτου ορίου των ιδίων πόρων 
Στην ειδική περίπτωση της υπέρβασης του ανωτάτου ορίου των 
ιδίων πόρων, η υπέρβαση αυτή θα επιστρέφεται στα κράτη μέλη 
την πρώτη εργάσιμη ημέρα του Δεκεμβρίου που έπεται του 
οικονομικού έτους αναφοράς και θα εγγράφεται στον 
προϋπολογισμό όπως και σήμερα, δηλ. στα αρνητικά έσοδα και 
εντός του ανωτάτου ορίου των ιδίων πόρων του δεύτερου 
οικονομικού έτους που ακολουθεί. 
Οι δέουσες εκτιμήσεις μιας ενδεχόμενης υπέρβασης, κατά την 
εκτέλεση, θα μπορούν να εγγράφονται στον προϋπολογισμό του 
δεύτερου οικονομικού έτους που ακολουθεί, και τούτο κατά τη 
διαδικασία του προϋπολογισμού και, εφόσον συντρέχει 
περίπτωση, μέσω διορθωτικής επιστολής. 
β) Ανάλογα θα πρέπει να αναθεωρηθεί και ο δημοσιονομικός 
κανονισμός που εφαρμόζεται στον γενικό προϋπολογισμό των 
Κοινοτήτων, για να αποσαφηνισθούν οι διαδικαστικές διατάξεις 
που συνδέονται: 
με την εκκαθάριση της χρηματοδότησης του προϋπολογισμού η· 
με την αντιμετώπιση μιας ενδεχόμενης υπέρβασης του ανωτάτου 
ορίου των ιδίων πόρων. 
- 7 -
V. Συμπεράσματα 
Η παρούσα πρόταση είναι σύμφωνη με το πνεύμα της απόφασης περί 
ιδίων πόρων, η οποία καθορίζει για κάθε οικονομικό έτος το 
ανώτατο όριο των πόρων, καθώς και με το πνεύμα της διοργανικής 
συμφωνίας, η οποία βασίζεται στην παραδοχή ότι οι πόροι αυτοί 
πρέπει να χρησιμοποιούνται μόνο για τη χρηματοδότηση των 
κοινοτικών πολιτικών. 
Συνίσταται δε στην εξάλειψη των παρασιτικών υπολοίπων, με τον 
εκ νέου υπολογισμό της χρηματοδότησης του προϋπολογισμού η, 
βάσει των δεδομένων του λογαριασμού διαχείρισης και των 
πραγματικών βάσεων ΦΠΑ και ΑΕΠ, αλλά και εντός του ανωτάτου 
ορίου των ιδίων πόρων. Καταργεί δε και τις ανωμαλίες του 
ισχύοντος συστήματος, το οποίο έγκειται στην επιστροφή στα 
κράτη μέλη ποσών τα οποία στη συνέχεια πρέπει να καταβάλλουν εκ 
νέου για να εξασφαλίζεται εκ των υστέρων η δημοσιονομική 
ισορροπία ενός δεδομένου οικονομικού έτους· ή, στην αντίθετη 
περίπτωση, στο να τους ζητείται να καταβάλλουν συμπληρωματικούς 
πόρους που δεν είναι πλέον αναγκαίοι. Από την άλλη δε πλευρά, 
δεν αφαιρεί τίποτε από τις ισχύουσες κανονιστικές διατάξεις, οι 
οποίες προβλέπουν ότι ένα αρνητικό υπόλοιπο που συνδέεται με 
υπέρβαση του ανωτάτου ορίου των ιδίων πόρων πρέπει να 
καταλογίζεται εντός του ανωτάτου ορίου των ιδίων πόρων ενός 
μεταγενέστερου οικονομικού έτους. 
- 8 
Πρόταση 
ΚΑΝΟΝΙΣΜΟΥ (ΕΚ, Ευρατόμ) ΤΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΟΚ, Ευρατόμ) αριθ. 1552/89, 
για την εφαρμογή της απόφασης 88/376/ΕΟΚ, Ευρατόμ, 
σχετικά με το σύστημα των ιδίων πόρων των Κοινοτήτων 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, και ιδίως το 
άρθρο 209, 
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και 
ιδίως το άρθρο 183, 
την απόφαση 88/376/ΕΟΚ, Ευρατόμ του Συμβουλίου, της 24ης Ιουνίου 1988, για 
το σύστημα των ιδίων πόρων των Κοινοτήτων^1), και ιδίως το άρθρο 8 
παράγραφος 2, 
την πρόταση της Επιτροπής(2), 
τη γνώμη του Ευρωπαϊκού Κοινοβουλίου^3), 
τη γνώμη του Ελεγκτικού Συνεδρίου^4), 
Εκτιμώντας: 
ότι οι δυνατότητες χρηματοδότησης του προϋπολογισμού ενός οικονομικού έτους 
που προσφέρονται από το ανώτατο όριο των ιδίων πόρων πρέπει να είναι 
δυνατόν να χρησιμοποιούνται πλήρως για την κάλυψη των δαπανών του 
οικονομικού έτους αυτού, με τήρηση της αρχής της δημοσιονομικής ισορροπίας· 
ότι, προς τούτο, ενδείκνυται να καταργηθεί ο καταλογισμός των υπολοίπων των 
προγενέστερων οικονομικών ετών σε αποθεματικό για την αντιμετώπιση κατά την 
εκτέλεση, ενδεχομένων υπερβάσεων, του ανωτάτου ορίου των ιδίων πόρων κατά 
τη διάρκεια του προηγηθέντος οικονομικού έτους· 
ότι, προς τούτο, ενδείκνυται να υπολογίζεται εκ νέου, μετά την εκτέλεση, η 
χρηματοδότηση του προϋπολογισμού κάθε οικονομικού έτους και να 
ανακατανέμεται μεταξύ των κρατών μελών το βάρος της χρηματοδότησης αυτής· 
(1) ΕΕ L 185, 15.7.1988, σ. 24 
(2) ΕΕ .... 
(3) ΕΕ .... 
(4) ΕΕ .... 
ότι ενδείκνυται να επιστρέφεται στα κράτη μέλη το ποσό που υπερβαίνει 
ενδεχομένως, κατά την εκτέλεση, το ανώτατο όριο των ιδίων πόρων για ένα 
δεδομένο οικονομικό έτος· 
ότι πρέπει, συνεπώς να τροποποιηθεί αντίστοιχα ο κανονισμός (ΕΟΚ, Ευρατόμ) 
αριθ. 1552/89 του Συμβουλίου<5)f όπως τροποποιήθηκε από τον κανονισμό 
(Ευρατόμ, ΕΚ) αριθ. 3464/93<6)· 
ΚΚΚΛΟΣΚ ΤΟΝ ΠΑΡΟΝΤΑ ΚΑΝΟΝΙΣΜΟ: 
'Αρθρο 1 
Ο κανονισμός (ΕΟΚ, Ευρατόμ) αριθ. 1552/89 τροποποιείται ως εξής: 
1. Το άρθρο 10 τροποποιείται ως εξής: 
α) Στην παράγραφο 3 το έβδομο εδάφιο αντικαθίσταται από το ακόλουθο 
κε ίμενο: 
"Με την επιφύλαξη των διατάξεων που προβλέπονται στην 
παράγραφο 4, κάθε τροποποίηση του ομοιόμορφου συντελεστή των 
πόρων ΦΠΑ, της διόρθωσης υπέρ του Ηνωμένου Βασιλείου που 
αναφέρεται στο άρθρο 5 της απόφασης 88/376/ΕΟΚ, Ευρατόμ και της 
χρηματοδότησης της, καθώς και του ομοιόμορφου συντελεστή του 
συμπληρωματικού πόρου ή ενδεχομένως, των χρηματικών συνεισφορών 
που βασίζονται στο ακαθάριστο εθνικό προϊόν, αιτιολογείται με την 
οριστική έγκριση διορθωτικού ή συμπληρωματικού προϋπολογισμού και 
οδηγεί στην αναπροσαρμογή των δωδεκατημορίων που έχουν εγγραφεί 
από την αρχή του οικονομικού έτους". 
β) Οι παράγραφοι 4, 5 και 6 αντικαθίστανται από το ακόλουθο κείμενο: 
"4. Πριν από τη 15η Νοεμβρίου, η Επιτροπή υπολογίζει εκ νέου τη 
χρηματοδότηση του προϋπολογισμού του προηγηθέντος οικονομικού 
έτους με βάση: 
την ετήσια λογιστική κατάσταση της βάσης των πόρων ΦΠΑ τη 
διαβιβαζόμενη από τα κράτη μέλη σύμφωνα με το άρθρο 7 
παράγραφος 1 του κανονισμού (ΕΟΚ, Ευρατόμ) αριθ. 1553/89, 
τα αριθμητικά στοιχεία για το ΑΕΠ τα διαβιβαζόμενα από τα 
κράτη μέλη σύμφωνα με το άρθρο 3 παράγραφος 2 της 
οδηγίας 89/130/ΕΟΚ, Ευρατόμ, 
και λαμβάνοντας υπόψη: όλες τις πράξεις εσόδων και δαπανών 
που καθορίζονται στο άρθρο 15, και όπως αυτές προκύπτουν από 
τον λογαριασμό διαχείρισης. 
Η βάση των πόρων ΦΠΑ ενός κράτους μέλους περιορίζεται προς τα 
άνω, εφόσον συντρέχει περίπτωση, σύμφωνα με τις διατάξεις του 
άρθρου 2 παράγραφος 1 στοιχείο γ) της απόφασης 88/376/ΕΟΚ, 
Ευρατόμ. 
Με βάση τον υπολογισμό της χρηματοδότησης τον οποίο 
πραγματοποιεί η Επιτροπή, κάθε κράτος μέλος χρεώνεται με τα 
ποσά που προκύπτουν γι'αυτό δυνάμει των πόρων ΦΠΑ και ΑΕΠ και 
πιστώνεται με τις εγγραφές που πραγματοποίησε δυνάμει των 
(5) ΕΕ L 155, 7.6.1989, σ. 1 
(6) ΕΕ L 317, 18.12.1993, σ. 1 
- 10 -
πόρων αυτών κατά το εκάστοτε οικονομικό έτος, αφαιρουμένων, 
εφόσον συντρέχει περίπτωση, των επιστροφών που προβλέπονται 
στην παράγραφο 5. 
Η Επιτροπή καταρτίζει τις διορθώσεις και τις γνωστοποιεί στα 
κράτη μέλη εγκαίρως, έτσι ώστε αυτά να δύνανται να τις 
εγγράφουν στον λογαριασμό που προβλέπεται στο άρθρο 9 
παράγραφος 1 του παρόντος κανονισμού την πρώτη εργάσιμη ημέρα 
του Δεκεμβρίου του ιδίου έτους. 
Οι μέσες νομισματικές ισοτιμίες του εν λόγω οικονομικού έτους 
χρησιμοποιούνται τόσο για τη μετατροπή σε ECU των βάσεων των 
πόρων ΦΠΑ και ΑΕΠ όσο και για τη μετατροπή σε εθνικό νόμισμα 
των ποσών των πόρων αυτών που επιβαρύνουν κάθε κράτος μέλος 
και προκύπτουν από τον εκ νέου υπολογισμό της χρηματοδότησης 
του έτους αυτού. 
5. Σε ενδεχόμενη υπέρβαση του ανωτάτου ορίου των ιδίων πόρων, η 
χρηματοδότηση του προϋπολογισμού υπολογίζεται εκ νέου με βάση 
τα στοιχεία που αναφέρονται στην παράγραφο 4, εξαιρούμενου 
του ύψους των δαπανών, το οποίο αντικαθίσταται με το ανώτατο 
όριο των ιδίων πόρων. 
Το ποσό της ενδεχόμενης υπέρβασης του ανωτάτου ορίου των 
ιδίων πόρων κατά το προηγούμενο οικονομικό έτος, ποσό το 
οποίο προσδιορίζεται με βάση τα αριθμητικά στοιχεία για το 
ΑΕΠ και τις συνιστώσες του που παρέχουν τα κράτη μέλη 
κατ'εφαρμογή του άρθρου 3 παράγραφος 2 της 
οδηγίας 89/130/ΕΟΚ, Ευρατόμ, επιστρέφεται στα αντίστοιχα 
κράτη μέλη την πρώτη εργάσιμη ημέρα του Δεκεμβρίου. 
Το επιστρεφόμενο ποσό κατανέμεται μεταξύ των κρατών μελών 
ανάλογα με τα ποσά που έχουν καταβάλλει κατά το αντίστοιχο 
οικονομικό έτος βάσει του πόρου ΑΕΠ. Το ποσό της υπέρβασης 
του ανωτάτου ορίου των ιδίων πόρων για ένα συγκεκριμένο 
οικονομικό έτος εγγράφεται στον προϋπολογισμό του δεύτερου 
στη σειρά οικονομικού έτους που ακολουθεί, στα αρνητικά έσοδα 
και εντός του ανωτάτου ορίου των ιδίων πόρων του οικονομικού 
έτους αυτού. 
6. Οι ενδεχόμενες διορθώσεις της βάσης των πόρων ΦΠΑ που 
αναφέρονται στο άρθρο 9 παράγραφος 1 του κανονισμού (ΕΟΚ, 
Ευρατόμ) αριθ. 1553/89 και οι ενδεχόμενες τροποποιήσεις που 
πραγματοποιούνται στο ΑΕΠ των προγενέστερων οικονομικών ετών 
κατ'εφαρμογή του άρθρου 3 παράγραφος 2 της 
οδηγίας 89/130/ΕΟΚ, Ευρατόμ, και με την επιφύλαξη του 
άρθρου 6 αυτής, οδηγούν, για κάθε εμπλεκόμενο κράτος μέλος, 
σε αναπροσαρμογή των πόρων ΦΠΑ και ΑΕΠ. 
Η βάση των πόρων ΦΠΑ ενός κράτους μέλους περιορίζεται προς τα 
άνω, εφόσον συντρέχει περίπτωση, σύμφωνα με τις διατάξεις του 
άρθρου 2 παράγραφος 1 της απόφασης 88/376/ΕΟΚ, Ευρατόμ και με 
συνεκτίμηση των ενδεχομένων διορθώσεων. 
Η Επιτροπή υπολογίζει την αναπροσαρμογή με εφαρμογή στις 
αναθεωρημένες βάσεις του ενιαίου συντελεστή ΦΠΑ και του 
συντελεστή χρησιμοποίησης του πόρου ΑΕΠ, όπως αυτοί 
προκύπτουν από τον εκ νέου υπολογισμό της χρηματοδότησης του 
αντίστοιχου οικονομικού έτους. Γνωστοποιεί δε το αντίστοιχο 
ποσό στα κράτη μέλη εγκαίρως, έτσι ώστε αυτά να μπορούν να το 
εγγράφουν στον λογαριασμό που αναφέρεται στο άρθρο 9 
παράγραφος 1 του παρόντος κανονισμού την πρώτη εργάσιμη ημέρα 
του Δεκεμβρίου του ίδιου έτους." 
γ) Η παράγραφος 7 απαλείφεται. 
δ) Οι παράγραφοι 8 και 9 αντικαθίστανται από το ακόλουθο κείμενο: 
"8. Μετά τις 30 Σεπτεμβρίου του τέταρτου έτους που ακολουθεί ένα 
συγκεκριμένο οικονομικό έτος, οι ενδεχόμενες τροποποιήσεις 
του ΑΕΠ δεν λαμβάνονται πλέον υπόψη, εκτός αν αφορούν σημεία 
που επισημάνθηκαν πριν από τη λήξη αυτής της προθεσμίας είτε 
από την Επιτροπή είτε από το κράτος μέλος. 
9. Οι πράξεις που αναφέρονται στην παράγραφο 6 συνιστούν 
τροποποιήσεις των εσόδων του οικονομικού έτους κατά τη 
διάρκεια του οπο ίου πραγματοποιούνται." 
2. Στο άρθρο 15 το πρώτο εδάφιο αντικαθίσταται από το ακόλουθο 
κε ίμενο: 
"Το υπόλοιπο ενός οικονομικού έτους αποτελείται από τη 
διαφορά μεταξύ: 
του συνόλου των εσόδων που εισπράττονται γ ι'αυτό το 
ο ικονομικό έ τος και 
- του ποσού των πραγματοποιηθεισών πληρωμών έναντι των 
πιστώσεων αυτού του οικονομικού έτους, προσαυξημένου κατά 
το ποσό των πιστώσεων του ιδίου έτους που μεταφέρονται 
κατ'εφαρμογή του άρθρου 7 παράγραφος 1 στοιχεία β) και γ) 
και παράγραφος 2 στοιχείο β) του δημοσιονομικού 
κανονισμού." 
3. Το άρθρο 16 αντικαθίσταται από το ακόλουθο κείμενο: 
"Αρθρο 16 
Προ του τέλους του μηνός Οκτωβρίου κάθε οικονομικού έτους, η 
Επιτροπή προβαίνει, βάσει των στοιχείων που διαθέτει τότε, σε 
υπολογισμό του επιπέδου των εισπράξεων των ιδίων πόρων που 
προβλέπονται στο άρθρο 2 παράγραφος 1 στοιχεία α) και β) της 
απόφασης 88/376/ΕΟΚ, Ευρατόμ ολοκλήρου του οικονομικού έτους. 
Οταν εμφανίζονται σημαντικές διαφορές σε σχέση με τις αρχικές 
προβλέψεις, αποτελούν το αντικείμενο διορθωτικού ή 
συμπληρωματικού προϋπολογισμού." 
- 12 -
4. Παρεμβάλλεται το ακόλουθο άρθρο 16α: 
"Αρθρο 16α 
Οι ενδεδειγμένες εκτιμήσεις ενδεχόμενης υπέρβασης, κατά την 
εκτέλεση, του ανωτάτου ορίου των ιδίων πόρων κατά ένα δεδομένο 
οικονομικό έτος, όπως αναφέρεται στο άρθρο 10 παράγραφος 5, 
εγγράφονται στον προϋπολογισμό του δεύτερου οικονομικού έτους που 
ακολουθεί, και τούτο κατά τη διάρκεια της δημοσιονομικής 
διαδικασίας και, εφόσον συντρέχει περίπτωση, μέσω διορθωτικής 
επιστολής. 
Εάν το οριστικό ποσό της υπέρβασης δεν κατέστη δυνατόν να 
εγγραφεί στον προϋπολογισμό πριν από την έκδοση του, η διαφορά σε 
σχέση με τις εκτιμήσεις εγγράφεται μέσω διορθωτικού ή 
συμπληρωματικού προϋπολογισμού." 
Αρθρο 2 
Ο παρών κανονισμός αρχίζει να ισχύει την εβδόμη ημέρα από τη δημοσίευση του 
στην Επίσημη Εφημερίδα των Ευρωπαϊκών Κοινοτήτων. 
Ωστόσο, δεν εφαρμόζεται για τις ενδεχόμενες αναπροσαρμογές των ιδίων πόρων 
που προέρχονται από τον ΦΠΑ και εκείνων που βασίζονται στο ΑΕΠ των 
προγενέστερων του 1993 οικονομικών ετών. 
Ο παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Βρυξέλλες, Για το Συμβούλιο 
Ο Πρόεδρος 
Πρόταση 
ΚΑΝΟΝΙΣΜΟΥ (ΕΚΑΧ, ΕΚ, Ευρατόμ) ΤΟΥ ΣΥΜΒΟΥΛΙΟΥ 
για την τροποποίηση του Δημοσιονομικού Κανονισμού, της 
21ης Δεκεμβρίου 1977, που εφαρμόζεται στον γενικό 
προϋπολογισμό των Ευρωπαϊκών Κοινοτήτων 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, 
και ιδίως το άρθρο 78η, 
τη συνθήκη για την ίδρυση της Ευρωπαϊκής Κοινότητας, και ιδίως το 
άρθρο 209, 
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και 
ιδίως το άρθρο 183, 
την πρόταση της Επιτροπήςί*), 
τη γνώμη του Ευρωπαϊκού Κοινοβουλίου^2), 
τη γνώμη του Ελεγκτικού Συνεδρίου^·*), 
Εκτιμώντας: 
ότι ο κανονισμός (ΕΟΚ, Ευρατόμ) αριθ. 1552/89 του Συμβουλίου της 
29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ, για το 
σύστημα των ιδίων πόρων των Κοινοτήτων(^), όπως τροποποιήθηκε τελευταία 
από τον κανονισμό (ΕΚ, Ευρατόμ) αριθ (5), προβλέπει τις λεπτομέρειες 
της εκκαθάρισης του υπολοίπου κάθε οικονομικού έτους· 
ότι ο εν λόγω κανονισμός προβλέπει επίσης και διατάξεις σχετικά με την 
αντιμετώπιση ενδεχόμενης υπέρβασης, κατά την εκτέλεση, του ανωτάτου ορίου 
των ιδίων πόρων 
ότι ενδείκνυται συνεπώς να τροποποιηθεί ο Δημοσιονομικός Κανονισμός, της 
21ης Δεκεμβρίου 1977<6), όπως τροποποιήθηκε τελευταία από τον κανονισμό 
(Ευρατόμ, ΕΚΑΧ, ΕΟΚ) αριθ. 610/90(7)· 
(1) ΕΕ 
(2) ΕΕ 
(3) ΕΕ 
(4) ΕΕ L 155, 7.6.1989, σ. 1 
(5) ΕΕ 
(6) ΕΕ L 356, 31.12.1977, σ. 1 
(7) ΕΕ L 70, 16.3.1990, σ. 1 
- 14 -
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
"Αρθρο 1 
Ο Δημοσιονομικός Κανονισμός, της 21ης Δεκεμβρίου 1977, τροποποιείται ως 
εξήςϊ 
1. Στο άρθρο 6, προστίθεται το ακόλουθο εδάφιο: 
"Η επιστροφή του ποσού μιας ενδεχόμενης υπέρβασης του ανωτάτου ορίου των 
ιδίων πόρων πράγμάτοπο Γε ίται σύμφωνα με τις διατάξεις του άρθρου 10 
παράγραφος 5 του κανονισμού (ΕΟΚ, Ευρατόμ) αριθ. 1552/89." 
2. Το άρθρο αντικαθίσταται από το ακόλουθο κείμενο: 
"Αρθρο 32 
Το υπόλοιπο κάθε οικονομικού έτους εκκαθαρίζεται σύμφωνα με τις 
διατάξεις του άρθρου 10 παράγραφος 4 του κανονισμού (ΕΟΚ, Ευρατόμ) 
αριθ. 1552/89. 
Μια ενδεχόμενη υπέρβαση, κατά την εκτέλεση, του ανωτάτου ορίου των 
ιδίων πόρων ενός δεδομένου οικονομικού έτους εγγράφεται στον 
προϋπολογισμό του δεύτερου οικονομικού έτους που ακολουθεί, και τούτο 
στα αρνητικά έσοδα, σύμφωνα με τις διατάξεις του άρθρου 10 παράγραφος 
5 του κανονισμού (ΕΟΚ, Ευρατόμ) αριθ. 1552/89. 
Οι δέουσες εκτιμήσεις μιας τέτοιας υπέρβασης, καταρτιζόμενες σύμφωνα 
με τις διατάξεις του άρθρου 10 παράγραφος 5 του κανονισμού (ΕΟΚ, 
Ευρατόμ) αριθ. 1552/89, εγγράφονται στον προϋπολογισμό κατά τη 
διάρκεια της διαδικασίας κατάρτισης του και, εφόσον συντρέχει 
περίπτωση, μέσω διορθωτικής επιστολής. 
Εάν το οριστικό ποσό της υπέρβασης δεν κατέστη δυνατόν να εγγραφεί 
στον προϋπολογισμό πριν από την έκδοση του, η διαφορά σε σχέση με τις 
εκτιμήσεις εγγράφεται μέσω διορθωτικού ή συμπληρωματικού 
προϋπολογισμού. 
οι διατάξεις του άρθρου 14 δεύτερο εδάφιο και του άρθρου 15 
παράγραφος 3 πρώτο εδάφιο δεν εφαρμόζονται για τις ανάγκες 
παρουσίασης του διορθωτικού ή συμπληρωματικού προϋπολογισμού που 
προβλέπεται στο άρθρο 16α του κανονισμού (ΕΟΚ, Ευρατόμ) 
αριθ. 1552/89. 
Αρθρο 2 
ο παρών κανονισμός αρχίζει να ισχύει την εβδόμη ημέρα από τη δημοσίευση του 
στην Επίσημη Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Βρυξέλλες, Για το Συμβούλιο 
Ο Πρόεδρος 
- 16 -
ISSN 0254-1483 
COM(93) 683 τελικό 
HJ. J. * fi xfi 
GR oi 
Αριύ. καταλόγου : CB-CO-93-740-GR-C 
ISBN 92-77-63057-4 
Υπηρεσία Επίσημων Εκδόσεων των Ευρωπαϊκών Κοινοτήτων 
L-2985 Luxembourg